CELEX: 22000D1123(07)
Language: el
Date: 1999-06-25 00:00:00
Title: Απόφαση της Μεικτής Επιτροπής του ΕΟΧ αριθ. 82/1999 της 25ης Ιουνίου 1999 για τροποποίηση του πρωτοκόλλου 37 και του παραρτήματος Χ (οπτικοακουστικές υπηρεσίες) της συμφωνίας για τον ΕΟΧ

Avis juridique important

|

22000D1123(07)

Απόφαση της Μεικτής Επιτροπής του ΕΟΧ αριθ. 82/1999 της 25ης Ιουνίου 1999 για τροποποίηση του πρωτοκόλλου 37 και του παραρτήματος Χ (οπτικοακουστικές υπηρεσίες) της συμφωνίας για τον ΕΟΧ  

Επίσημη Εφημερίδα αριθ. L 296 της 23/11/2000 σ. 0039 - 0040

Απόφαση της Μεικτής Επιτροπής του ΕΟΧαριθ. 82/1999της 25ης Ιουνίου 1999για τροποποίηση του πρωτοκόλλου 37 και του παραρτήματος Χ (οπτικοακουστικές υπηρεσίες) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη:τη συμφωνία για τον Ευρωπαϊκό Οικονομικό Χώρο όπως προσαρμόστηκε από το πρωτόκολλο προσαρμογής της συμφωνίας αυτής, εφεξής καλούμενη "η συμφωνία", και ιδίως τα άρθρα 98 και 101.Εκτιμώντας τα ακόλουθα:(1) Το πρωτόκολλο 37 της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 74/1999, της 28ης Μαΐου 1999(1).(2) Το παράρτημα Χ της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 54/1999, της 30ής Απριλίου 1999(2).(3) Η οδηγία 97/36/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 1997, για την τροποποίηση της οδηγίας 89/552/ΕΟΚ του Συμβουλίου για το συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων(3), πρέπει να ενσωματωθεί στη συμφωνία.(4) Για την καλή λειτουργία της συμφωνίας, το πρωτόκολλο 37 της συμφωνίας πρέπει να επεκταθεί ώστε να συμπεριλάβει την επιτροπή επαφών που συστάθηκε με την οδηγία 97/36/ΕΚ του Ευρωπαϊκού Κοινοβουλίου και του Συμβουλίου, και το παράρτημα Χ της συμφωνίας πρέπει να τροποποιηθεί ώστε να διευκρινιστούν οι όροι σύνδεσης με την εν λόγω επιτροπή επαφών,ΑΠΟΦΑΣΙΖΕΙ:Άρθρο 1Μετά το σημείο 11 του πρωτοκόλλου 37 της συμφωνίας (επιτροπή κτηνιατρικών φαρμακευτικών προϊόντων), προστίθεται το ακόλουθο σημείο: "12. Επιτροπή επαφών για τις τηλεοπτικές δραστηριότητες (οδηγία 89/552/ΕΟΚ του Συμβουλίου)".Άρθρο 2Το σημείο 1 (οδηγία 89/552/ΕΟΚ του Συμβουλίου) του παραρτήματος Χ της συμφωνίας, τροποποιείται ως εξής:1. Προστίθεται το ακόλουθο σημείο: ", όπως τροποποιήθηκε από:- 397 L 0036: οδηγία 97/36/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 1997 (EE L 202 της 30.7.1997, σ. 60)."2. Προστίθεται η ακόλουθη νέα προσαρμογή α): "Στο άρθρο 2 παράγραφος 5 το κείμενο 'σύμφωνα με το άρθρο 52 και επόμενα της συνθήκης για την ίδρυση της Ευρωπαϊκής Κοινότητας' αντικαθίσταται από το κείμενο 'σύμφωνα με το άρθρο 31 και επόμενα της συμφωνίας για τον Ευρωπαϊκό Οικονομικό Χώρο'."3. Οι προηγούμενες προσαρμογές α) και β) γίνονται προσαρμογές β) και γ), αντιστοίχως.4. Μετά τις προσαρμογές, προστίθεται το ακόλουθο κείμενο: "Όροι σύνδεσης του Λιχτενστάιν, της Ισλανδίας και της Νορβηγίας σύμφωνα με το άρθρο 101 της παρούσας συμφωνίας:Κάθε κράτος της ΕΖΕΣ ορίζει έναν αντιπρόσωπο της αρμόδιας αρχής που ορίζεται από κάθε κράτος ΕΖΕΣ, ο οποίος συμμετέχει στις συνεδριάσεις της επιτροπής επαφών για τις τηλεοπτικές δραστηριότητες, που αναφέρεται στο άρθρο 23α της οδηγίας 89/552/ΕΟΚ του Συμβουλίου.Η Επιτροπή των Ευρωπαϊκών Κοινοτήτων ενημερώνει τους συμμετέχοντες σε εύθετο χρόνο για τις ημερομηνίες συνεδρίασης της επιτροπής επαφών και τους διαβιβάζει τις σχετικές πληροφορίες."Άρθρο 3Τα κείμενα της οδηγίας 97/36/ΕΚ του Ευρωπαϊκού Κοινοβουλίου και του Συμβουλίου στην ισλανδική και νορβηγική γλώσσα, τα οποία προσαρτώνται στις αντίστοιχες γλωσσικές αποδόσεις της παρούσας απόφασης, είναι αυθεντικά.Άρθρο 4Η παρούσα απόφαση αρχίζει να ισχύει στις 26 Ιουνίου 1999, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Άρθρο 5Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 25 Ιουνίου 1999.Για τη Μεικτή Επιτροπή του ΕΟΧΟ ΠρόεδροςF. Barbaso(1) EE L 284 της 9.11.2000.(2) EE L 284 της 9.11.2000.(3) EE L 202 της 30.7.1997, σ. 60.